Kaksi kristittyä arabian kielen ja kulttuurin tutkijaa oli varustettu -
lähtemään terrorinvastaiseen sotaan. Kuka muu tiesi paitsi Jumala?
Salaisten agenttien pimeässä ja vaarallisessa maailmassa -
aviopari riippuu kiinni Jumalassa taistelussa Isisiä ja al-Qaidaa vastaan.
Ja: Netanjahu kuvaa Israelin ja USA:n suhteita vahvemmiksi kuin koskaan -
mutta varoittaa horisontissa siintävästä vaarasta.
Kongressiedustaja kokosi tuhansia rukouksia presidentin puolesta.
Miksi media käsittelee tätä myönteistä toimintaa niin kielteisesti?
KRISTILLISEN MAAILMAN UUTISET
Hei ja tervetuloa uutisten pariin!
Entinen CIA-agentti soluttautui Isisiin ja johti uskomatonta pako-operaatiota.
Hän kirjoitti elämästään "Breaking Cover" -kirjassa.
CBN:n Erik Rosales kyseli Michele Rigby Assadilta, -
miten usko johdatti häntä tulemaan taitavaksi agentiksi.
Miten terrorijärjestöjä kuten Isisiä estetään iskemästä paikkoihin, -
kuten New Yorkin Times Square?
Täytyy soluttautua heihin ja tutkia, miten he ajattelevat ja toimivat.
Sitä Michele Rigby Assad teki CIA:lle.
Toimin kymmenen vuotta CIA:ssa terrorismintorjunnan peitetehtävissä.
Arabimaailma on erikoisalaani. Vietin ajasta valtaosan Lähi-idässä.
Tiimissä työskenteli usein myös aviomies Joseph.
Tiimi taisteli mm. al-Qaidaa ja Isisiä vastaan.
Millaista oli kohdata heitä työssä? - Se oli kiinnostavaa.
Parasta koulutusta terrorismiin on seistä sellaisten miesten edessä.
Kun lähdimme komennukselle Irakiin, -
saimme sanoa, että palvelisimme Bagdadissa vuoden.
Tapasimme tietolähteitä.
Saimme kuulla, mitä he ajattelivat ja miksi.
Mikä heitä motivoi. - Juuri niin.
Kadulla he olisivat katkaisseet kaulani mieluummin kuin toimineet kanssani.
Jostain syystä he päättivät auttaa CIA:ta saamaan kiinni muita jäseniä.
Assad ei voi paljastaa enempää.
Hän kertoo, miten vaikeaa oli naisena kuulustella terroristeja.
He eivät odottaneet tapaavansa jotain kaltaistani.
Minun piti ponnistella keskusteluyhteyden eteen, -
jotta he näkivät minun todella tuntevan arabimaailman.
Heidän mielestään paikkani olisi ollut kotona hoitamassa perhettä.
Nainenhan ei voi poistua kotoa ilman miespuolista holhoojaa -
ja mustaa kaapua. Olin heille täysin kummajainen.
"Breaking Cover" -kirjassa Assad myöntää, -
että CIA-agentiksi tuleminen oli viimeisenä hänen mielessään.
Hän ei edes tiennyt koko tehtävästä.
Syyskuun 11. päivän iskut olivat heille vahvistus.
Kaksi kristittyä arabian kielen ja kulttuurin tutkijaa oli varustettu -
lähtemään terrorinvastaiseen sotaan. Kuka muu tiesi paitsi Jumala?
Assad kuvaa realistisesti CIA:n terrorismintorjunnan peitetehtäviä.
Hän kertoo, millaista oli analysoida radikaalin vihaideologian motivoimia -
ja miten hän luovutti elämänsä Jumalalle.
Tavalliset ihmiset voivat tehdä epätavallisia asioita, -
jos he antavat uskon voittaa pelot.
Tahdon rohkaista ihmisiä vaikeiden asioiden läpi.
Loppuluvut kertovat elämästä CIA:n jälkeen, etenkin operaatiosta, -
jossa kristittyjen ryhmä pelastettiin Irakissa ennen Isisin tuloa kylään.
Operaatio meinasi mennä pieleen monta kertaa, -
mutta kuin ihmeen kaupalla 10.12.2015 kuljetimme lentoteitse -
Pohjois-Irakista 149 kristittyä uuteen kotiinsa Slovakiaan.
Mitä Assad haluaa välittää lukijoille?
Miten hänen uskonsa syveni -
ja ettei ikinä pidä luovuttaa tavoitteiden suhteen.
Erik Rosales, New York.
Hieno raportti.
Kansainvälistä naistenpäivää vietettiin 8.3.
Yksi järjestö kutsuu muistamaan unohdettuja naisia, -
jotka kokevat armotonta vainoa maissa ympäri maailman.
Emily Jones kyseli asiasta Open Doors USA:n David Curryltä.
Millaista on elää naisena vaikkapa muslimimaassa, -
jossa naisia pidetään toisarvoisina?
Viime raportointikaudella huomasimme, että maissa, -
joissa ääri-islam tai hindunationalismi on vahvempaa kuin koskaan, -
kristittyjä vainotaan ja kristittyjen naisten vaino on kaksinkertaista.
Heitä pidetään kulttuurissaan miehiä vähempiarvoisina -
ja lisäksi heitä vainotaan kristinuskon vuoksi. Tilanne on tosi hankala.
Minulla on yksi esimerkki. Siitä kärsivät tuhannet kristityt naiset.
Raportissamme on 3 000 naista, mutta luku on paljon suurempi.
Heidät pakotettiin avioliittoon viime vuonna äärimuslimien alueella.
Heidät on raiskattu tai heitä on seksuaalisesti ahdisteltu, -
ei vain koska he ovat naisia, vaan koska he ovat kristittyjä naisia.
Vaino on siis kaksinkertaista.
Islamistinen Boko haram -äärijärjestö sieppasi erään kristityn naisen -
ja pakotti hänet avioliittoon. Kun isä meni hakemaan tytärtään, -
heimopäällikkö sanoi, että sharialain mukaan isällä ei ollut enää oikeuksia.
Sellaista tapahtuu joka päivä.
Meidän täytyy puhua kristittyjen naisten puolesta.
Mikä tätä vainoa aiheuttaa?
Syitä on monia. Ääri-islamin kasvu.
Intiassa ja Nepalissa hindunationalismi kasvaa.
Vain hinduja pidetään oikeina intialaisina. Naiset joutuvat kohteeksi.
Heitä pakotetaan avioliittoon.
Heitä ahdistellaan seksuaalisesti ja raiskataan.
Tilanne on tosi vaikea.
Ongelma jatkuu niin kauan kuin ääriajattelu jatkaa voittokulkuaan.
Lisäksi tulevat myös muut yhteiskunnalliset tekijät.
Miten Open Doors auttaa kristittyjä naisia?
Kasvatamme tietoutta. Kehotamme pitämään näiden naisten asiaa esillä.
Vahvistamme kristittyjä naisia eri ohjelmien kautta.
Kristityt naiset ovat Kuninkaan lapsia, eivät toisen luokan kansalaisia.
Tahdomme, että he osaavat lukea, kirjoittaa ja saada työpaikkoja.
Autamme perustamaan pienyrityksiä.
Siellä kukaan ei usko heihin, mutta me haluamme uskovina tukea heitä.
Miten Open Doors auttaa muita kuin kristittyjä?
Miten johdatte uskoon jopa kristittyjen vainoojia?
Lähi-idän maissa ja muualla, jossa on outoa tai laitonta olla kristitty, -
paras tapa on osoittaa Jeesuksen rakkautta käytännön tavoin.
Vahvista seurakuntaa ja Kristus- ruumista olemaan Kristus-ruumis.
Emme yritä kolonalisoida mitään vaan olla vain Jeesuksen rakkaus.
Se on valloittavaa kaikkialla.
Siellä, missä noudatetaan Jeesuksen esimerkkiä, Hän voittaa ihmisiä.
Kehotamme yksinkertaiseen uskoon. Se alkaa olemalla hyvä esimerkki.
Hienoa. David Curry Open Doors USA:sta, kiitos haastattelusta.
Tulossa: Israelin pääministeri Netanjahu kiittää presidentti Trumpia.
Hän myös varoittaa uhkasta, joka kohtaa USA:ta ja Israelia.
Rukous on kommunikointia Jumalan ja ihmisen välillä.
Answered Prayer -DVD:llä vastaamme katsojien kysymyksiin, -
miten saada rukousvastauksia.
Pat Robertsonin uusi Answered Prayer -DVD -
opettaa Raamatun rukousperiaatteista ja rukousvastauksista.
Pat kertoo omista rukousvastauksista.
Kerron, mitä itse olen oppinut.
Kuulet rukousvastauksista, jotka muuttivat koko elämän.
Jumala osoittaa olevansa totta. - Hän on läsnä ja vastaa.
Jumalalla oli suurempia suunnitelmia.
Lääkärikin oli ihmeissään. - Hän kuulee rukoukset.
Jumalan tekoja edeltää aina rukous.
Answered Prayer. Miten rukoilla tehokkaasti -
ja nähdä Jumalan toiminta. Tilaa puhelimitse tai verkosta.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Israelin pääministeri Benjamin Netanjahu -
kiitti USA:n-vierailullaan presidentti Trumpia.
Hän varoitti myös Iranin vaarasta ja muista Israeliin kohdistuvista uhkista.
Amber Strong kertoo Netanjahun sanomasta Washingtonille.
Israelin pääministeri Netanjahu on tyytyväinen presidentti Trumpiin.
Hän kertoi sen auliisti Israelin etua ajavassa AIPAC-konferenssissa.
On erityisen suurenmoista olla Amerikan pääkaupungissa, -
nyt kun Trump tunnusti Jerusalemin Israelin pääkaupungiksi.
Heti tavattuaan Trumpin 5.3. Netanjahu julisti, -
että hänen suhteensa USA:n johtoon on lujempi kuin koskaan.
Arvostamme Trumpin erinomaisen tiimin ponnisteluja.
Kiitos työstänne rauhan eteen.
Netanjahu luetteli Israelia kohtaavat asiat kolmessa ryhmässä: -
hyvät, pahat ja kauniit. Hyvää on Israelin puolustusteknologia, -
kuten Iron Dome -ohjustorjunta, jota USA on tukenut, sanoo Netanjahu.
Kiitos, kongressi. Republikaanit ja demokraatit yhtä lailla.
Hän nosti esiin etenkin BDS-liikkeen -
eli boikotointi-, investointien poisvetäminen- ja sanktiot-liikkeen.
Pian maat, joilla ei ole suhteita meihin, jäävät itse yksin.
Entä sitten "pahat"? Netanjahu mainitsi yhden maan.
Meidän täytyy pysäyttää Iran. Me pysäytämme Iranin.
Hän tuomitsi Obaman vuoden 2015 ydinsopimuksen -
ja sanoi Iranin ja muiden etsivän keinoa iskeä.
Luimme purimina Esterin kirjasta, -
että muinoin persialaiset yrittivät hävittää kansamme.
He epäonnistuivat silloin, ja he epäonnistuvat nytkin.
Netanjahu ei maininnut häntä koskevaa tutkintaa.
Entinen avustaja lupasi esittää todisteita, -
jos Netanjahua vastaan nostetaan lahjussyyte.
Sen sijaan hän keskittyy "kauniiseen":
USA:n―Israelin suhteisiin, etenkin Israel-myönteiseen lainsäädäntöön.
Israel toivoo Taylor Force Act -lain tekevän selväksi presidentti Abbasille,-
ettei Amerikka suvaitse terroria.
AIPACissa molempien puolueiden kongressiedustajat -
lupasivat tukea juutalaisvaltiota.
Yhdysvaltojen turvallisuus on vahvaa, kun maan suhde Israeliin on vahva.
Vaikka kongressissa Israel saa tukea,-
luentosaleissa asia on eri, sanoo senaattori Marco Rubio.
Olen syvästi huolissani yliopistoihin pesiytyneestä antisemitismistä.
Parin päivän aikana konferenssissa kävi noin 3 600 opiskelijaa.
Järjestäjät haluavatkin nähdä, -
että USA:n ja Israelin vahva liitto jatkuu tulevaisuudessakin.
Amber Strong, Washington.
Kiitos, Amber. Trumpin hallinto sanoo siirtävänsä maan lähetystön -
Tel Avivista Jerusalemiin toukokuussa Israelin 70. itsenäisyyspäivän aikaan.
Se on hyvä uutinen ICEJ:n David Parsonsin mielestä.
Hän on työskennellyt sen eteen yli 20 vuotta.
Gary Lane jututti Parsonsia.
Lähetystölaki hyväksyttiin v. 1995.
Ensimmäinen luonnos on sinun kädenjälkeäsi. Kerropa siitä.
Gingrichin kongressi oli juuri aloittanut vuoden 1995 alussa.
Republikaaneilla oli edustajainhuoneessa enemmistö -
ensikertaa 40 vuoteen. Oslon prosessi oli käynnissä.
Koimme, että kristittyjen pitää puhua -
ja suojella Jerusalemia palestiinalaishallinnolta.
PLO hamusi sitä. Mielestämme Israel oli paljon paremmin pitänyt -
Jerusalemia avoinna kaikille kansoille. Sillä oli asiasta hyvää näyttöä.
Laadin esitysluonnoksen lähetystön siirrosta Tel Avivista Jerusalemiin.
Esitystä muutettiin. Presidentti sai oikeuden lykätä toimeenpanoa.
Sitä on lykätty jo 23 vuotta. Nyt Trump toimeenpanee lain -
niin kuin alun perin esitettiin.
Miksi koit lähetystösiirron tarpeelliseksi?
Se on symbolinen tunnustus juutalaisten 3 000-vuotiselle, -
jopa 4 000-vuotiselle yhteydelle Jerusalemiin.
On muutakin painoarvoa. Palestiinalaiset kieltävät -
juutalaisten yhteydet Jerusalemiin ja Temppelivuoreen.
Halusimme tunnustaa yhteydet.
Lakiesitys osoittautui viisaaksi teoksi muutama kuukausi myöhemmin.
Se hyväksyttiin lokakuussa 1995. Heti joulukuussa -
Arafat otti haltuunsa Betlehemin ensikertaa.
Jos jouluna kävi Betlehemissä, -
turistille ei kerrottu paikan yhteydestä Jeesuksen syntymään.
Käteensä sai palestiinalaishallinnon virallisen esitteen, jossa sanottiin, -
että Jerusalemin Länsimuuri on yksinomaan muslimien paikka.
Kun historiaa vääristellään, pitää puolustaa totuutta.
Jumala liitti juutalaiset Jerusalemiin pelastustarkoituksia varten.
Mikä sai Trumpin toimeenpanemaan asian nyt?
Muut presidentit ovat luvanneet sitä, mutta Valkoiseen taloon päästyään -
heille kerrotaan, että arabit suuttuvat ja koko Lähi-itä räjähtää.
Hän on ensimmäinen, joka katsoi kaaos- ja väkivaltauhkaukset loppuun.
Joitain protesteja oli mutta ei niin pahoja kuin luultiin.
Se mielestäni osoittaa, että ehkä meitä yritettiin vain pelotella.
Nytkin palestiinalaishallinto ja Hamas yrittävät yllyttää arabimaita -
vastustamaan lähetystöjen siirtoa.
Noste ei riitä. Koko Lähi-idässä on poliittinen kaaos.
Washington Post -lehti kertoi, -
että kristityt auttavat maailman juutalaisia palaamaan Israeliin.
Myös ICEJ mainittiin. Miten autatte juutalaisia?
Olemme auttaneet juutalaisia palaamaan Israeliin -
aina järjestön perustamisvuodesta 1980 asti.
Jotkut auttoivat juutalaisia jo 1970-luvulla -
palaamaan Neuvostoliitosta Wienin, Unkarin ja Itävallan kautta.
Neuvostoliiton kaatumisen jälkeen -
olemme tuoneet 140 000 juutalaista Israeliin.
Viime vuonna toimme 3 000. Muutkin kristityt järjestöt auttavat.
Teemme sitä, koska siinä on Jumalan käsi.
"Hän, joka hajotti Israelin, kokoaa sen jälleen."
Jesajassa Jumala sanoo: Kutsun kansoja.
He tuovat teidät kotiin olkapäillään ja sylissään.
Meitä kutsutaan toteuttamaan profetia Israelin ennalleen asettamisesta.
Siksi kristittyjen on tärkeää auttaa juutalaisia siinä. - Ja se on jännää.
Olen ollut kentällä vastassa Bnei Manasse -heimoa Koillis-Intiasta,
Etiopian juutalaisia, Ukrainan juutalaisia, jotka pakenevat sotaa.
Venäjän, Ranskan juutalaisia. Sponsoroimme lentoja.
On tosi innostavaa aloittaa uusi elämä -
isille sukupolvia sitten kuuluneessa maassa.
Se on uskonaskel. Israelia kohti osoittaa tälläkin hetkellä -
150 000―200 000 ohjusta.
Sinne muuttaa sekä sekulaareja että uskonnollisia.
Jumala arvostaa sitä uskonaskelta.
Hän lupaa istuttaa heidät maahan kaikesta sydämestään ja sielustaan.
Tuhannet kristityt lähettävät rukouksensa Valkoiseen taloon.
Presidentti ja varapresidentti ovat siitä mielissään.
Mutta miksi media mollaa sitä?
Superkirja-raamattusovellus saa lapset lukemaan Raamattua, -
sillä arjen kiireessä apu tulee joskus tarpeeseen.
Ilmainen Superkirja-sovellus sisältää juttuja, joista lapset pitävät.
Lapset tutustuvat Raamattuun pelaamalla pelejä, -
katselemalla kivoja videoita ja löytämällä Raamatusta sankareita.
Heillä on hauskaa oppiessaan Jumalan Sanaa.
Lataa Superkirja-raamattusovellus.
Elämä ― tarkoitettu elettäväksi täydelleen.
Jeesus sanoi: "Olen tullut antamaan elämän, -
elämän ja yltäkylläisyyden."
Elämän perheessä ja talousasioissa.
Elämän kehossa, mielessä ja hengessä.
Elämän arjessa.
Kotisivuillamme osoitteessa CBN.com otamme Jeesuksen sanat todesta.
Haluamme auttaa löytämään elämän.
Elä täyttä elämää.
CBN.com.
Yhtäkkiä kaikki alkaa sortua.
Lippa ja kaikki.
Lumen alla olin varma, että kuolen.
Kysyin Jumalalta: "Mitä minä teen?" Ääni sanoi: "Mene etsimään veljesi."
Tämä ja muita todistuksia Pat Robertsonin uudella DVD:llä, -
joka opettaa rukousvastauksista, esteiden raivaamisesta -
ja dynaamisen uskon rakentamisesta. Opetus saatavana nyt.
Hei taas! Presidentiksi noustuaan Trump kertoi CBN:lle tietävänsä, -
että hän tarvitsee Jumalaa enemmän kuin koskaan.
Yksi kongressijäsen rohkaisi ihmisiä kirjoittamaan Trumpille rukouksiaan.
Tarkoitus oli kannustaa Trumpia, -
mutta media käänsi jutun päälaelleen. Abigail Robertson jatkaa.
Kongressijäsen Mike Bost ei pitänyt näkemästään alkuvuonna 2017.
Oli useita mielenosoituksia.
Monet julkkikset ilmoittivat, etteivät he kannata uutta hallintoa.
Bostin vaimo sai idean: kerätä ajatuksia ja rukouksia Trumpille.
Luulimme, että niitä tulee 30. Niitä tuli satoja.
Kirjoittajat olivat iältään 5―100-vuotiaita.
Bost luki laput ja päästi läpi vain rohkaisevat viestit.
Eräs 90-vuotias nainen kirjoitti: -
"En ole ikinä kirjoittanut presidentille. Luotan teihin.
Rukoilen joka päivä, että saatte maan asiat kuntoon. Sitä tarvitaan kipeästi."
Kirjeet toimitettiin Valkoiseen taloon. Hän ei tiennyt, luetaanko niitä edes.
Kului muutama kuukausi. Hän vieraili Trumpin luona muissa asioissa.
Yhtäkkiä Trump havahtui: "Bost... Bost... Rukouslaput!"
Sanoin: "Joo! Me lähetimme teille rukouslappuja."
Avustaja haki laput hyllyltä.
Hän sanoi: "Luemme näitä joka päivä. Siksi ne ovat täällä. Luemme niitä."
Lappuja lukivat muutkin kuin Trump.
Käännyin ympäri. Varapresidentti oli aivan takanani. Törmäsimme.
Hän sanoi: "Hän ei laske leikkiä. Luemme lappuja joka päivä."
Kului lähes vuosi. Bost sai tapaamisessa otetun valokuvan.
Hänen toimistonsa päätti julkaista kuvan somessa.
Se julkaistiin kolme päivää Floridan kouluammuskelun jälkeen.
Ammuskelussa kuoli 17 nuorta. Kuvasta nousi somemyrsky.
Ateistiryhmä vastasi somessa: -
"Koulussa on ammuskeltu, ja teiltä irtoaa vain ajatuksia ja rukouksia."
Siitä nousi myrsky.
Monet olettivat, että kuva oli tuore.
On järkyttävää, että media antaa täysin väärän mielikuvan -
ja mustamaalaa meitä sitten.
Toki tarvitaan muutakin kuin rukousta.
Mutta uskovalle rukous ei ole vaihtoehto vaan velvollisuus.
Bost kertoo tietävänsä ajatusten ja rukousten vaikutuksen päättäjiin.
Johtajien puolesta käsketään rukoilla.
Hän on noudattanut kehotusta ikänsä presidentin puolueeseen katsomatta.
Työskentelin Illinoisissa Obaman kanssa. Tunnen hänet hyvin.
Olemme monesta asiasta eri mieltä.
Mutten ikinä lakannut rukoilemasta hänen puolestaan.
Median kritiikistä huolimatta Bostilla on jo uusi pussi ajatuksia ja rukouksia.
Vaimo toivoo, että lappuja tulee pian koko maasta.
Abigail Robertson, Capitol-kukkula.
1. Tim. 2: "Minä kehoitan siis ennen kaikkea anomaan, rukoilemaan, -
pitämään esirukouksia ja kiittämään kaikkien ihmisten puolesta, -
kuningasten ja kaiken esivallan puolesta."
Jumalan Sana siis kehottaa meitä rukoilemaan johtajien puolesta.
Naulan kantaan! Raportti ja pussukka lämmittivät sydäntä.
Ohjelma jatkuu pian.
Hei! Onko tämä päällä?
Lapset, onko teistä kiva pelata ja löytää uusia juttuja?
Miten on?
Uusi Superkirja-raamattusovellus sisältää pelejä, videoita -
ja vastauksia kysymyksiin.
Ilmaisen sovelluksen voi ladata iTunesista ja Google Playstä.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Kun annat, -
hymyt levenevät.
Kun välität, -
kodit ovat onnellisempia.
Kun lohdutat, -
kipu helpottaa.
Kun kokoonnumme rakastamaan, -
ihmeitä tapahtuu.
Lopuksi: eräs pohjoiscarolinalainen esitti, että Billy Grahamin muistoksi -
julistettaisiin kansallinen vapaapäivä. Adressi on kerännyt jo 80 000 nimeä -
osoitteessa change.org. Se lähetetään presidentille ja kongressille.
Hienoa! Tässä olikin kaikki tältä viikolta.
Ensi viikkoon. Näkemiin ja Jumalan siunausta!
Suomennos: Marianne Tenetz